L 68/50 Jurnalul Oficial al Uniunii Europene 13.3.2015 DECIZIA DE PUNERE ÎN APLICARE (UE) 201 5/424 A COMISIEI din 11 martie 2015 privind aprobarea deciziei de derogare în temeiul articolului 9 din Directiva 96/67/CE a Consiliului cu privire la furnizarea de anumite servicii de handling la sol la Aeroportul Internaţional din Zagreb [notificată cu numărul C(2015) 473] (Numai textul în limba croată este autentic) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 96/67|CE a Consiliului din 15 octombrie 1996 privind accesul la piața serviciilor de handling la sol în aeroporturile Comunității ('), în special articolul 9 alineatul (5), întrucât: 1. NOTIFICAREA DECIZIEI DE DEROGARE (1) Prin scrisoarea din 13 august 2014, primită de Comisie la 1 septembrie 2014, autorităţile croate au notificat, în conformitate cu articolul 9 alineatul (3) din Directiva 96/67/CE (denumită în continuare „directiva”), decizia de derogare a guvernului Republicii Croația, adoptată în temeiul articolului 9 alineatul (1) literele (b) și (d) din directivă, cu privire la Aeroportul Internaţional din Zagreb. Autorităţile croate au transmis informații suplimentare prin scrisoarea din 1 decembrie 2014, primită de Comisie la 17 decembrie 2014, care completează notificarea. (2) Decizia notificată prevede două exceptări. În primul rând, decizia rezervă pentru un singur furnizor serviciile de handling la sol din categoriile enumerate la punctele 3, 4 și 5, cu excepția punctului 5.1 din anexa la directivă, și anume handlingul bagajelor, handlingul mărfurilor şi al corespondenței în ceea ce priveşte handlingul fizic al mărfurilor şi al corespondenței primite, trimise sau transferate între terminalul aeroportului și aeronavă, handlingul rampei, cu excepţia dirijării la sol a aeronavei. În al doilea rând, decizia interzice handlingul propriu pentru cele trei categorii de servicii de handling la sol, cu excepția dirijării la sol a aeronavei. Ambele exceptări se aplică pentru o perioadă de doi ani, de la 1 ianuarie 2015 până la 31 decembrie 2016. 2. SITUAŢIA ACTUALĂ LA AEROPORTUL INTERNAȚIONAL DIN ZAGREB (3) Acroportul Internaţional din Zagreb este exploatat de către Zagreb International Airport Jsc. Aeroportul a avut un trafic de 2,3 milioane de pasageri în 2013. (4) Aeroportul Internaţional din Zagreb are în prezent un terminal pentru pasageri și se află în proces de constituire a unui nou terminal de pasageri cu infrastructura aferentă (platformă, căi de acces și locuri parcare). Noul terminal va fi finalizat și funcţional până la sfârșitul lui 2016 cel târziu. Acesta va avea o capacitate de 5 milioane de pasageri. Terminalul existent va fi închis, exceptând utilizarea de către aviația generală și alte activități diverse (închiriere de birouri etc.). (5)  Potrivit autorităților croate, limitările actualului terminal, atât din perspectiva infrastructurii, cât și din perspectivă operațională, nu ar permite o introducere economică şi eficace a unor furnizori suplimentari de servicii de handling la sol în perioada de construcție a noului terminal. De îndată ce clădirea noului terminal de pasageri și noua platformă vor fi finalizate și date în funcţiune, problemele de spațiu și de capacitate asociate infrastructurii existente vor fi rezolvate. (6)  Potrivit autorităților croate, accesul la piața serviciilor de handling al bagajelor, handling al rampei, handling al mărfurilor și al corespondenței este în prezent deschis. Cu toate acestea, până în prezent, nu au existat cereri de eliberare a unei aprobări sau a unei licențe pentru prestarea acestor servicii de handling la sol din partea unor furnizori terți de servicii de handling la sol la Aeroportul Internaţional din Zagreb. Aceste servicii sunt furnizate în prezent utilizatorilor aeroportului de către Zagreb International Airport Jsc. prin intermediul unei filiale deținute integral. (7) Libertatea de handling propriu se aplică şi ea la Aeroportul Internaţional din Zagreb. Cu toate acestea, numai o companie aeriană are în prezent handling propriu pentru o subcategorie de servicii de handling al rampei (încărcarea şi descărcarea de alimente şi băuturi). Niciun alt transportator aerian nu și-a exprimat interesul de a recurge la handling propriu. () J0L272,25.10.1996,p. 36.